Βασδέκη-Δάκος-Μπανιώρας

Πατήστε [|ΕΔΩ] για να μεταβείτε στον χώρο συζήτησης για την εργασία μας.


 * Περιεχόμενα**


 * 1) Εισαγωγή: Τι είναι Web 2.0;
 * 2) Πλεονεκτήματα-Μειονεκτήματα του Web 2.0
 * 3) Web 2.0 στην Εκπαίδευση
 * 4) Εργαλεία Web 2.0 στην Εκπαίδευση
 * 5) Επισκόπηση ενός Web 2.0 εργαλείου στην εκπαίδευση. Η περίπτωση του wiki.


 * 1. Εισαγωγή: **

**Τι είναι Web 2.0;**
Το “Web 2.0” συμπεριλαμβάνει έναν συνδυασμό καινοτομιών στο διαδίκτυο τα τελευταία χρόνια. Ο ορισμός του όρου "Web 2.0" δεν είναι απολύτως ακριβής. Πολλοί αδυνατούν να διακρίνουν το όριο μεταξύ Web 1.0 και Web 2.0. Υπάρχει, όμως, ένας σαφής διαχωρισμός μεταξύ των δημοφιλών ιστοσελίδων, όπως το Facebook και το YouTube, και του "παλιού Web". Αυτοί οι διαχωρισμοί είναι ορατοί όταν μελετώνται μέσω διάφορων οπτικών γωνιών, όπως:


 * τεχνολογικά: η τεχνολογία scripting επιτρέπει την αλληλεπίδραση του χρήστη
 * δομικά: σκοπός και διαρρύθμιση της ιστοσελίδας
 * κοινωνιολογικά: έννοιες των φίλων και των ομάδων

Η ουσιαστικότερη διαφορά μεταξύ Web 1.0 και Web 2.0 είναι ότι τα άτομα που δημιουργούσαν το περιεχόμενο των ιστοσελίδων, ήταν πολύ λίγα, με αποτέλεσμα η πλειοψηφία των χρηστών να ενεργεί ως απλός αποδέκτης και αναγνώστης του περιεχομένου. Αντιθέτως, στο Web 2.0 ο κάθε συμμετέχων μπορεί να είναι δημιουργός περιεχομένου και πολλά τεχνολογικά εργαλεία έχουν αναπτυχθεί για να μεγιστοποιήσουν αυτή τη δυνατότητα. Η δημοκρατική φύση του Web 2.0 εξηγείται πολύ εύκολα από τις δημιουργίες μεγάλου αριθμού εξειδικευμένων ομάδων, μέσα στις οποίες μπορεί να γίνει διαμοιρασμός κάθε είδους αρχείου (κειμένου, ήχου, βίντεο), καθώς και να προστεθούν ετικέτες, σχόλια και υπερσύνδεσμοι σε άλλες ιστοσελίδες. Μια δημοφιλής καινοτομία στο Web 2.0 είναι τα λεγόμενα "mashup", τα οποία συνδυάζουν περιεχόμενο σε νέες μορφές. Για παράδειγμα, οι οδοί που είναι καταγεγραμμένες σε μία ταξινομημένη βάση δεδομένων, συνδέονται με έναν χάρτη σε μια ιστοσελίδα, για να οπτικοποιηθούν οι τοποθεσίες τους.

Ορισμός Web 2.0

Tο «Web 2.0» είναι ένας όρος που χρησιμοποιεταί για να δηλώσει διάφορες έννοιες:


 * ιστοσελίδες που βασίζονται σε ένα συγκεκριμένο σετ τεχνολογιών, όπως AJAX
 * ιστοσελίδες που έχουν έναν ισχυρά κοινωνικό χαρακτήρα, με τη συμμετοχή προφίλ χρηστών, φίλων κλπ
 * ιστοσελίδες που ενθαρρύνουν τον χρήστη να δημιουργήσει υλικό σε μορφή κειμένου, βίντεο ή εικόνας, συνοδευόμενα από σχόλια, ετικέτες και αξιολογήσεις

Μερικές από τις πιο σημαντικές λειτουργίες μιας ιστοσελίδας, που την καθιστούν να χαρακτηριστεί ως Web 2.0 ιστοσελίδα, είναι τα εξής:


 * Οι χρήστες αποτελούν οντότητες πρώτης τάξης, με σελίδες προφίλ, οι οποίες περιλαμβάνουν στοιχεία όπως: ηλικία, φύλο, τοποθεσία, σχόλια για αυτόν από άλλους χρήστες.
 * Η ικανότητα να δημιουργηθούν συνδέσεις μεταξύ των χρηστών, μέσω συνδέσμων με άλλους χρήστες, οι οποίοι μπορεί να είναι φίλοι, μέλη μιας ομάδας, αλλά και μέσω συνδρομών, όπως RSS από άλλους χρήστες.
 * Η ικανότητα δημοσίευσης υλικού σε πολλές μορφές: φωτογραφία, βίντεο, ιστολόγιο, σχόλια, αξιολόγηση, καθώς και η ικανότητα ελέγχου του απορρήτου και της κοινής χρήσης.
 * Διάφορα άλλα πιο τεχνικά χαρακτηριστικά, όπως ένα δημόσιο API, το οποίο επιτρέπει βελτιώσεις από τρίτους και τη δημιουργία mashup, την ενσωμάτωση υλικού με πιο πολύπλοκο τύπο (π.χ. βίντεο Flash), την επικοινωνία μεταξύ των χρηστών με εσωτερικά email ή άμεσα μηνύματα.


 * 2.Tα πλεονεκτήματα και τα μειονεκτήματα του Web 2.0**

Oι θεμελιώδεις αρχές του Web 2.0 που αποτελούν παράλληλα και βασικά πλεονεκτήματα του Web 2.0 είναι πως οι χρήστες **προσθέτουν αξία** στην τεχνολογία, είναι βασικοί **συνδιαμορφωτές** του περιεχομένου. Ακόμη, οι Web 2.0 σελίδες επιτρέπουν στους χρήστες να τρέχουν εφαρμογές **εξ' ολοκλήρου** μέσω ενός **browser**, τους ενθαρρύνουν να παρέμβουν στα δεδομένα και να πραγματοποιήσουν αλλαγές. Ένα από τα σημαντικότερα πλεονεκτήματα είναι η **ευχρηστία**, το interface είναι **φιλικό** προς το χρήστη και έτσι μπορεί εύκολα να το χρησιμοποιήσει και κάποιος αρχάριος. Επίσης, το Web 2.0 προάγει τη **συλλογική νοημοσύνη**, παρέχει δίκτυο για **διαδραστικές υπηρεσίες**, δίνει στους χρήστες τον **έλεγχο** των δικών τους **δεδομένων**.

Είναι προφανές ότι το Web 2.0 εκτός από τα πολύ σημαντικά πλεονεκτήματα, έχει και ορισμένα μειονεκτήματα, τα βασικότερα από τα οποία είναι τα εξής:


 * απαιτείται σύνδεση στο διαδίκτυο
 * πίσω του κρύβεται μια σειρά τεχνολογιών και εννοιών, που ακόμα είναι ασαφώς προσδιορισμένες
 * βασίζεται σε AJAX, η οποία βασίζεται σε JavaScript, οπότε κάποιος χρήστης που δεν έχει ενεργοποιήσει τη JavaScript, δεν μπορεί να προσπελάσει τη σελίδα
 * προωθεί τον ερασιτεχνισμό, μέσω του υλικού που δημιουργείται από τους χρήστες
 * δίνει την ευκαιρία στον οποιονδήποτε να διαμαρτυρηθεί, δημιουργώντας έτσι μια κοινότητα χωρίς κανόνες
 * είναι ένα είδος "μεταχειρισμένου" ιστού, ένα μέσο για άτομα με χαμηλές ψηφιακές ικανότητες
 * έχει περιορισμένη ασφάλεια
 * η ταχύτητα των εφαρμογών είναι ασύγκριτα χαμηλότερη από αυτές των εφαρμογών που εγκαθίστανται στον ηλεκτρονικό υπολογιστή


 * 3. Το Web 2.0 στην Εκπαίδευση**

Η διδασκαλία είναι μία σχέση μεταξύ του μυαλού ενός δασκάλου ή καθηγητή και ενός, τουλάχιστον, μαθητή. Δεν πρέπει να θεωρούμε τη διδασκαλία σαν ένα μοντέλο όπου ο καθηγητής προσφέρει δογματικά γνώσεις τις οποίες πρέπει άκριτα να δεχτούν οι μαθητευόμενοι. Σαφώς και ο εκάστοτε δάσκαλος πρέπει να κατέχει τις απαραίτητες γνώσεις και το γνωστικό αντικείμενο που θεωρείται απαραίτητο προκειμένου να διδάξει. Ωστόσο με τα σύγχρονα τεχνολογικά μέσα που υπάρχουν σήμερα και με τη σωστή εκπαιδευτική εκμετάλλευση αυτών ο δάσκαλος πρέπει να δείχνει στον μαθητή τον πιο σωστό τρόπο για να μάθει ή αλλιώς να είναι σε θέση να διακρίνει, να αξιολογεί, να κρίνει και να αναγνωρίζει την αλήθεια. Δηλαδή να μπορεί να αναζητά, να επεξεργάζεται και να διαμοιράζει τις κατάλληλες πληροφορίες οι οποίες θα τον βοηθήσουν στον στόχο του. Πλέον μπορούμε να πούμε πως η εκπαίδευση, εξαιτίας των εργαλείων και των υπηρεσιών που μας προσφέρει το web 2.0, γίνεται ομαδοσυνεργατική. Έχουμε λοιπόν μία αμφίδρομη σχέση μαθητή καθηγητή. Ο καθηγητής προσφέρει πέραν της γνώσης και οδηγίες τις οποίες ο μαθητής πρέπει να δέχεται πειθαρχημένα. Όχι άκριτα, αλλά πειθαρχημένα. Αυτή η μορφή διδασκαλίας δεν μπορεί να θεωρηθεί παθητική μα ενεργητική. Ο καλός καθηγητής θα χρησιμοποιήσει τον καθηγητή του όπως ένα μικρό παιδί τους γονείς του. Δηλαδή ως μέσο για την ωριμότητα και την κατάκτηση εφοδίων που θα τον καταστήσουν ανεξάρτητο. Όλα αυτά με τη βοήθεια του web 2.0 Η έμφαση στην κοινωνική μάθηση έρχεται σε έντονη αντίθεση με την παραδοσιακή καρτεσιανή άποψη για τη γνώση και τη μάθηση, μια άποψη που έχει κυριαρχήσει σε μεγάλο βαθμό στον τρόπο εκπαίδευσης για πάνω από εκατό χρόνια. Η καρτεσιανή άποψη προυποθέτει ότι η γνώση έχει την ουσία και ότι η παιδαγωγική χρησιμοποιεί αυτή τη γνώση για να μεταφέρει την ουσία αυτή από τους δασκάλους στους μαθητές. Σε αντίθεση με την Καρτεσιανή άποψη, που υποστηρίζει πως "σκέφτομαι άρα υπάρχω" και πως η γνώση είναι κάτι που μεταφέρεται στους μαθητές μέσα από παιδαγωγικές στρατηγικές, έρχεται η Κοινωνική άποψη, που υποστηρίζει πως "Συμμετέχουμε, άρα υπάρχουμε". Η προοπτική αυτή εστιάζει στις μαθησιακές δραστηριότητες και στην αλληλεπίδραση μεταξύ των ανθρώπων. Οι μαθητές μέσα από ομάδες μελέτης μπορούν να κάνουν ερωτησεις για να διευκρυνήσουν τυχών απορίες και ασάφιες. Ακόμη κάποιοι δυνατοί μαθητές μπορούν να πάρουν το ρόλο του δασκάλου για να βοηθήσουν τους υπόλοιπους.
 * Κοινωνική Μάθηση**

Οι μαθητευόμενοι παραδοσιακά αρχίζουν να μαθαίνουν αναλαμβάνοντας απλές εργασίες, υπό το άγρυπνο βλέμμα ενός δασκάλου, μέσα από μια διαδικασία που έχει περιγραφεί ως «νόμιμη περιφερειακή συμμετοχή". Στη συνέχεια να αναλαμβάνουν πιο απαιτητικές εργασίες, για τη βελτίωση των δεξιοτήτων τους. Το σύστημα αυτό αποτελεί ένα ακόμη παράδειγμα της κοινωνικής μάθησης, υπό την καθοδήγηση κάποιου έμπειρου.
 * Μαθαίνω "κάτι"**

Οι μαθητές εργάζονται σε ένα κοινό χώρο και παράλληλα συμμετέχουν και στη διαδικασία σχεδιασμού των ομότιμων τους, έτσι μπορούν να ωφεληθούν και από τα σχόλια και τις κριτικές που κάνουν στους συμμαθητές στους και όχι μόνο από τα σχόλια που λαμβάνουν αυτοί.
 * Μαθαίνω για να "υπάρχω"**

Σε ένα παραδοσιακό Καρτεσιανό εκπαιδευτικό σύστημα, οι μαθητές μπορεί να αφιερώσουν χρόνια μελετώντας κάποιο θέμα και μόνο μετά από αρκετή "συσσώρευση" γνώσης μπορούν να θεωρηθούν ειδικοί πάνω σε ένα τομέα. Αλλά αν δούμε τη μάθηση ως μια διαδικασία συμμετοχής σε μια κοινότητα πρακτικής εξάσκησης, τότε έχουμε αντιστροφή του μοτίβου επιτρέποντας έτσι στους μαθητές να "Μαθαίνουν για να υπάρχουν" ακόμη και αν είναι Μάστερ του είδους. Ουσιαστικά, πρόκειται για "παραγωγική έρευνα", δηλαδή η διαδικασία της αναζήτησης της γνώσης, όταν αυτό είναι αναγκαίο, προκειμένου να εκτελέσει μια συγκεκριμένη εργασία.

Ως γνωστόν το web 1.0 διακρίνεται από τα τρία R: **Reading, Receiving, Researching**, δηλαδή Διάβασμα, Λήψη, Έρευνα πληροφοριών. Τότε οι περισσότεροι χρήστες ήταν παθητικοί δέκτες πληροφοριών, ακριβώς όπως οι μαθητές με τον παλαιό τρόπο διδασκαλίας. Με το web 2.0 τα τρία Rμπορούμε να πούμε πως έχουν αλλάξει και πλέον έχουμε τρία C: **Contributing, Collaborating, Creating**. Δηλαδή μιλάμε για Συμβολή, Συνεργασία και Δημιουργία πληροφοριών. Όπως δηλαδή πρέπει να είναι και η μοντέρνα διδασκαλία. Επομένως μιλάμε για έναν συμμετοχικό ιστό. Σε αυτόν πολλές είναι οι εφαρμογές οι οποίες χωρίς τη συμβολή και τη συμμετοχή των χρηστών δε θα είχαν καμία αξία.

Αρχικά, θέματα όπως η ασφάλεια και η ιδιωτικότητα έθεταν φραγμούς στην εξάπλωση των web 2.0 εργαλείων και κρίθηκαν από πολλούς μαθητές αλλά και καθηγητές με σκεπτικισμό. Πλέον αυτό είναι παρελθόν και υπάρχει πληθώρα εκπαιδευτικών δικτύων που δεν υποβοηθούν απλά την μάθηση αλλά τείνουν να γίνουν βασικό και αναπόσπαστο κομμάτι της. Ακόμη αξίζει να αναφέρουμε πως η Δια Βίου Μάθηση γίνεται ευκολότερη, αλλά και πιο απαιτητική, εξαιτίας των τεχνολογιών του web 2.0. Μέσω των εκπαιδευτικών δικτύων οι καθηγητές μπορούν να έχουν αλληλεπίδραση όποιαδήποτε ώρα και μέρα είτε με υλικό που βρίσκεται στο διαδίκτυο είτε με άλλους καθηγητές είτε και με τους μαθητές τους. Επίσης μπορούν:


 * 1) Οι εκπαιδευτικοί και οι εκπαιδευόμενοι μπορούν να συμμετέχουν σε εκδηλώσεις οι οποίες πραγματικά τους ενδιαφέρουν.
 * 2) Ενθαρρύνεται η συνεχής μάθηση.
 * 3) Στελέχη επιχειρήσεων και εργαζόμενοι οι οποίοι για νομικούς λόγους, ή πολιτικές εταιρειών, δεν μπορούν να αφήσουν το γραφείο τους μπορούν όμως να συμμετέχουν σε ηλεκτρονικές εξ αποστάσεως ημερίδες που θεωρούνται ισχυρά εφόδια για επαγγελματική ανέλιξη.
 * 4) Αλλάζουν κανονισμοί, απαιτήσεις και πρότυπα με πιο ευέλικτο τρόπο.
 * 5) Οι εκπαιδευτικοί είναι σε θέση να ανταποκριθούν στις απαιτήσεις για προσαρμοσμένες προσεγγίσεις που ανταποκρίνονται στις ειδικές ανάγκες και τον τρόπο μάθησης όλων των μαθητών τους

Συνολικότερα μέσω του web 2.0 η εκπαιδευτική διαδικασία αποκτά χαρακτηριστικά όπως:


 * ** Κοινωνικοποίηση (Socialisation **** ) : ** Μέσω της κοινωνικοποίησης οι μαθητές μπορούν να χρησιμοποιήσουν τις δεξιότητες που μαθαίνουν για να χτίσουν δίκτυα και να αναπτύξουν σχέσεις με κανονικούς ανθρώπους.
 * ** Συνεργασία (Collaboration **** ) : ** Μπορούν να δουλέψουν μαζί σε ομάδες ώστε να οικοδομήσουν και να μοιραστούν γνώση.
 * ** Δημιουργικότητα ( **** Creativity **** ) : ** Μπορούν να δημιουργήσουν υλικό σε ένα ευρύ δίκτυο το οποίο σε συνδυασμό με το δίκτυο μετάδοσης είναι ικανό να μαζέψει κοινό γύρω από το υλικό που δημιουργήθηκε.
 * ** Αυθεντικότητα ( **** Authenticity **** ) : ** Οι δραστηριότητες και οι εργασίες που γίνονται μαζί με τον κόσμο με τον οποίο επικοινωνούν γι αυτές οι μαθητές είναι αληθινός και με κίνητρο.
 * ** Διαμοιρασμός (Sharing **** ) : ** Οι μαθητές μπορούν να μοιράσουν ότι έχουν δημιουργήσει και θεωρούν χρήσιμο και αυτός μάλιστα είναι ο πιο εύκολος τρόπος ώστε να μάθει ο ένας από τον άλλο.


 * 4. Εργαλεία Web 2.0 στην Εκπαίδευση **

Πριν προχωρήσουμε και αναφέρουμε σημαντικά εργαλεία και υπηρεσίες του web 2.0 τα οποία εκμεταλλευόμαστε υπέρ της εκπαίδευσης καλό είναι να αναφέρουμε πως η τεχνολογία στη διαδικασία της μάθησης δεν αποτελεί πανάκεια. Σαφώς και μας ανοίγει ορίζοντες που μερικά χρόνια πριν δεν γνωρίζαμε καν οτι υπήρχαν. Επίσης, μέσω του συμμετοχικού ιστού αναπτύσσονται σχέσεις οι οποίες οδηγούν ταχύτερα σε νέες ανακαλύψεις και γρηγορότερη διάδοση της γνώσης. Ο αντίλογος, είναι πως συχνά τα εργαλεία αυτά μπορεί να προκαλέσουν διάσπαση προσοχής και οι εκπαιδευόμενοι αντί να εκπαιδεύονται να ασχολούνται με θέματα που δεν άπτονται της εκπαίδευσης. Ακόμη χειρότερα πολλοί γονείς φοβούνται πως αν τα παιδιά τους από πολύ μικρή ηλικία εξοικειωθούν με εργαλεία όπως της κοινωνικής δικτύωσης μπορεί εύκολα να εθιστούν σε αυτά και κατόπιν να επέλθει και η διάσπαση προσοχής. Πολύ εύστοχη παρατήρηση η οποία όμως αποτελεί ένα στοίχημα για τον εκπαιδευτικό. Αφενός για τους "ώριμους" εκπαιδευόμεονυς μεγαλύτερης ηλικίας τα κοινωνικά δίκτυα μπορούν να θεωρηθούν σαν ένας τρόπος παρακίνησης να ασχοληθούν περισσότερο με την εκπαιδευτική διαδικασία. Αφετέρου για τους μαθητές μικρής ηλικίας το στοίχημα είναι να μάθουν από νωρίς να χρησιμοποιούν την κοινωνική δικτύωση προς όφελος της εκπαίδευσης και της σωστής διάπλασης του χαρακτήρα τους. Αν επιτευχθεί αυτός ο στόχος τότε όσο μεγαλώνουν και ωριμάζουν θα μπορούν να χρησιμοποιούν τα εργαλεία κοινωνικής δικτύωσης όχι με εθισμό αλλά με πρωτοποριακό για πολλούς τρόπο αφού αντί της καθημερινής χρήσης των εργαλείων που έχουν πολλοί μόνο για διασκέδαση και ψυχαγωγία τα παιδιά θα είναι σε θέση να εκμεταλλεύονται την κοινωνική δικτύωση για την πρόοδο τους.

Στον παρακάτω πίνακα μπορείτε να δείτε τρόπους εκμετάλλευσης των τεχνολογιών του web 2.0 προς όφελος της εκπαίδευσης. Αξίζει να αναφερθεί πως έχουν δημιουργηθεί πολλά εργαλεία και πλατφόρμες με αποκλειστικό σκοπό τους την εκπαιδευτική διαδικασία. Μερικά από αυτά, ενδεικτικά, είναι τα ακόλουθα:


 * Penzu: ένα απλό online εργαλείο για τη δημιουργία προσωπικού journal. οι εγγραφές αρχειοθετούνται αυτομάτως βάση ημερομηνίας που γίνονται και οι μαθητές μπορούν να προσθέτουν τίτλο, εικόνες και κείμενο στη σελίδα τους.
 * Voxopop: web based εργαλείο το οποίο οι χρήστες μπορούν να αποθηκεύσουν ομιλίες τους τις οποίες ακούνε άλλοι χρήστες και μπορούν να απαντήσουν σε αυτές. Επιτρέπει σε καθηγητές και μαθητές να χτίσουν ακουστικές συζητήσεις για συγκεκριμένα θέματα.
 * Dvolver Moviemaker: ένα απλό εργαλείο με το οποίο μπορούμε να δημιουργήσουμε cartoon animation επιλέγοντας χαρακτήρες και σκηνές και σενάρια από μία ευρεία γκάμα. Αργότερα μπορεί να ενσωματωθεί σε blogs και ιστοσελίδες καθώς και να σταλεί μέσω email για το διαμοιρασμό με άλλους χρήστες.
 * 280 Slides: ένα διαδικτυακό εργαλείο για δημιουργία παρουσιάσεων παρόμοιο με το powerpoint. O χρήστης μπορεί να εισάγει κείμενο και πολυμεσικό υλικό στις διαφάνειες. κατόπιν να το διαμοιραστεί είτε μέσω διαδικτύου με ενσωμάτωση σε σελίδες αλλά και να το αποθηκεύσει στο δίσκο. πλέον είναι περισσότερο διαδεδομένα εργαλεία όπως το Scribd και το Slideshares.
 * Eyeplorer : ένα εργαλείο το οποίο έχει χτιστεί γύρω από τη wikipedia. Οι χρήστες μπορούν να συνδυάζουν πηγές και πληροφορίες για τη συγγραφή των δικών τους αναφορών.
 * Wordle : το εν λόγω εργαλείο μπορεί να σχηματίσει tag clouds από κείμενα που του δίνουμε ως είσοδο.


 * **Τεχνολογία 2.0** ||  **Εφαρμογές στην εκπαίδευση**  ||
 * Ιστολόγια || * χρήση ιστολογίων για συγγραφή αληθινών ιστοριών
 * χρήση σχολίων στα ιστολόγια, μπορεί να ενθαρρύνει τους μαθητές να αλληλοβοηθούνται στη συγγραφή τους ||
 * Wiki || * χρήση για μαθητικά project
 * χρήση για συνεργασία σε ιδέες και οργάνωση εγγράφων και πηγών
 * χρήση ως εργαλείο παρουσίασης
 * οι μαθητές μπορούν να συγγράψουν βιβλία και περιοδικά
 * δημιουργία και διατήρηση χώρου ερωταπαντήσεων για την τάξη
 * χώρος συσσώρευσης πηγών από το διαδίκτυο ||
 * Διαμοιρασμός φωτογραφιών/διαφανειών || * διαμοιρασμός, σχολιασμός και προσθήκη σημειώσεων σε φωτογραφίες που μπορούν να χρησιμοποιηθούν στην τάξη
 * δημιουργία παρουσίασης, προσθέτωντας τιςι φωτογραφίες
 * χρήση ετικετών για την εύρεση φωτογραφιών και γεγονότων από όλο τον κόσμο ||
 * Διαμοιρασμός βίντεο || * δημιουργία βίντεο συγκεκριμένου θέματος από τους μαθητές
 * χρήση ιστοσελίδων διαμοιρασμού βίντεο για την εύρεση υλικού πάνω σε ένα θέμα ||
 * Σύνδεση περιεχομένου μέσω RSS || * με τη χρήση RSS, το περιεχόμενο μιας ιστοσελίδας μπορεί να διατηρείται ανανεωμένο και σχετικό με ένα θέμα
 * η χρήση RSS μπορεί να αντικαταστήσει τις λίστες ηλεκτρονικών μηνυμάτων, ελαττώνοντας τον όγκο των email που δέχεται κάποιος ||
 * Κοινωνικοί σελιδοδείκτες || * δημιουργία μιας λίστας πηγών οι οποίες μπορούν να προσπελαστούν από οποιονδήποτε ηλεκτρονικό υπολογιστή συνδεδεμένο στο διαδίκτυο
 * αξιολόγηση σελιδοδεικτών από τους μαθητές, ώστε να κρατήσουν μόνο όσα είναι χρήσιμα για την εργασία τους ||
 * Κοινωνικά δίκτυα || * υποστήριξη γεγονότων, ομάδων και κοινοτήτων
 * προσωπικά περιβάλλοντα μάθησης ||
 * Άλλα εργαλεία || * τα άμεσα μηνύματα αυξάνουν την αίσθηση της κοινότητας και της συνεργασίας
 * οι κλήσεις VoIP προάγουν τη διεθνή συνεργασία
 * διαδικτυακοί επεξεργαστές εγγράφων και λογιστικών φύλλων
 * εικονικοί κόσμοι
 * προσομοιωτές ||


 * 5. Επισκόπηση ενός Web 2.0 εργαλείου στην εκπαίδευση.**

Τα Wiki είναι ένα σύνολο από διασυνδεδεμένες ιστοσελίδες, το περιεχόμενο των οποίων μπορεί να τροποποιηθεί από οποιοδήποτε χρήστη μέσω ενός browser. Στην πραγματικότητα, ένα wiki είναι μια απλή, εύχρηστη, διατηρούμενη από το χρήστη βάση δεδομένων για αναζήτηση πληροφορίας. Τα Wikis επιτρέπουν στους χρήστες τους, να προσθέσουν, να αφαιρέσουν, ή να επεξεργαστούν το περιεχόμενό τους, πολύ γρήγορα και εύκολα. Έτσι, διευκολύνεται η συνεργασία πολλών ατόμων για τη συγγραφή ενός έργου.Τα περισσότερα wikis επιτρέπουν την πρόσβαση των χρηστών χωρίς κανέναν απολύτως περιορισμό. Έτσι όλοι έχουν το δικαίωμα να συμβάλουν στη συγγραφή του περιεχομένου της ιστοσελίδας χωρίς να υποβληθούν σε διαδικασία "εγγραφής" όπως συνήθως επιβάλλεται σε σελίδες συζητήσεων π.χ. στα περισσότερα forum. Αυτό βέβαια σημαίνει ότι σε πολλές περιπτώσεις δεν είναι δυνατό να ελεγχθεί η εγκυρότητα των πληροφοριών των wiki σελίδων.
 * Τι είναι το Wiki; **

Ένα από τα βασικότερα χαρακτηριστικά της τεχνολογίας wiki είναι η ευκολία με την οποία οι σελίδες μπορούν να δημιουργηθούν και να ενημερωθούν. Γενικά, οι τροποποιήσεις γίνονται αποδεκτές χωρίς κανένα προηγούμενο έλεγχο. Τα περισσότερα wikis είναι ανοικτά στο ευρύ κοινό χωρίς την ανάγκη να καταχωρηθεί οποιοσδήποτε λογαριασμός χρήστη. Μερικές φορές χρειάζεται μια διαδικασία εισαγωγής προκειμένου για να ενεργοποιηθεί ένα cookie “wiki υπογραφής” έτσι ώστε να είναι ενυπόγραφες οι τροποποιήσεις. Οι ιδιωτικοί εξυπηρετητές wiki απαιτούν την ταυτοποίηση των χρηστών. Βέβαια, πολλές επεξεργασίες του κειμένου μπορούν να γίνουν σε πραγματικό χρόνο, και να εμφανιστούν σχεδόν στιγμιαία σε απευθείας σύνδεση. Ως τεχνολογικό εργαλείο τα wikis είναι ιδιαίτερα ελκυστικά καθώς επιτρέπουν τη συνεργατική παραγωγή υπερκειμένου χωρίς απαιτήσεις σε επίπεδο (α) γνώσης γλώσσας σήμανσης (HTML), (β) ειδικού λογισμικού (π.χ. φυλλομετρητή) και (γ) υποστήριξης συγκεκριμένου λειτουργικού συστήματος.

Έρευνες δείχνουν πως το επίπεδο συμμετοχής των φοιτητών στα wikis είναι πολύ μικρό & η online συνεργασία περιορισμένη. Γι' αυτό και μέσα από έρευνες ελέγχθηκε η επίδραση του περιεχομένου της δραστηριότητας, στη συμμετοχή και τη συνεργασία των φοιτητών. Ουσιαστικά, σχεδιάστηκε μια δραστηριότητα με στόχο να λύσει κάποια από τα προβλήματα που έχουν εντοπιστεί σχετικά με τις εφαρμογές των wikis στην εκπαίδευση. Γι' αυτό, το wiki εντάχθηκε στο πλαίσιο του ενός προπτυχιακού μαθήματος ως μια από τις υποχρεωτικές εργασίες πάνω στις οποίες βασίζεται η αξιολόγηση των φοιτητών. Η δραστηριότητα εφαρμόστηκε τρεις διαφορετικές χρονιές. Παρακάτω βλέπουμε αναλυτικά την εφαρμογή τις δραστηριότητας σε κάθε φάση ξεχωριστά.
 * Τα Wikis στην τριτοβάθμια εκπαίδευση**


 * Η πρώτη εφαρμογή του wiki πραγματοποιήθηκε το ακαδημαϊκό έτος 2007-08. Ειδικότερα, σ’ αυτή την εκδοχή της, η δραστηριότητα περιλάμβανε τη συλλογική συγγραφή (α) γλωσσαρίου όρων και (β) συνηθισμένων ερωτήσεων. Αποτελέσματα: ** αλληλεπίδραση online ήταν ελάχιστη **.


 * Η δραστηριότητα επανασχεδιάστηκε και εφαρμόστηκε εκ νέου το ακαδημαϊκό έτος 2008-09. Η δραστηριότητα περιλάμβανε τη συλλογική συγγραφή: (α) γλωσσαρίου όρων, (β) συνηθισμένων ερωτημάτων, (γ) ιστορικών πτυχών, (δ) εφαρμογών και παραδειγμάτων, (ε) νοήματος, (στ) σεναρίων διδασκαλίας, (ζ) παρουσιάσεων λογισμικού και (η) συναφούς υλικού. Αποτελέσματα: **βελτιώσεις ως προς τη συμμετοχή** των φοιτητών και την έκταση των αναθεωρήσεων, η **αλληλεπίδραση online ήταν πολύ περιορισμένη** σε σχέση με τους στόχους που είχαν τεθεί.


 * Η δραστηριότητα τροποποιήθηκε εκ νέου και εφαρμόστηκε το ακαδημαϊκό έτος 2009-10. Η δραστηριότητα περιλάμβανε τη συλλογική συγγραφή (α) γλωσσάριου όρων, (β) συνηθισμένων ερωτημάτων, (γ) εφαρμογών, παραδειγμάτων και νοηματοδότησης, (δ) ανάλυσης βιντεοσκοπημένων διδασκαλιών και (ε) σεναρίων διδασκαλίας. Ε ιδικότερα, οι φοιτητές/ριες μπορούσαν να συνεισφέρουν ορισμούς, να παραθέσουν ερωτήσεις και απαντήσεις, να περιγράψουν εφαρμογές εννοιών και να προσδιορίσουν το νόημά τους σε εκπαιδευτικά περιβάλλοντα, να αναλύσουν και να σχολιάσουν βιντεοσκοπημένες διδασκαλίες και να σχεδιάσουν διδακτικά σενάρια βασισμένα σε εκπαιδευτικά λογισμικά. Για τη συνεισφορά εκπαιδευτικών σεναρίων, οι φοιτητές/ριες έπρεπε να δουλέψουν ομαδικά με σκοπό να συνεισφέρουν ένα εκπαιδευτικό σενάριο για κάθε θεωρία μάθησης που διδάχθηκε στο πλαίσιο του μαθήματος και να προτείνουν τροποποιήσεις ή να σχολιάσουν τουλάχιστον ένα εκπαιδευτικό σενάριο άλλης ομάδας για κάθε θεωρία μάθησης... Ερευνητικά ερωτήματα πάνω σε αυτή τη δραστηριότητα: **(α) ποια είναι η επίδραση της 3ης εκδοχής της δραστηριότητας στη συμμετοχή των φοιτητών στο wiki** ** σε σχέση με την προγενέστερη εκδοχή; ** η συμμετοχή των φοιτητών στο wiki κινήθηκε σε πολύ υψηλά επίπεδα χωρίς να υπάρχει ελάχιστη υποχρεωτική συμμετοχή, στοιχείο που αποτελεί σαφή ένδειξη βελτίωσης σε σχέση με τα διαθέσιμα βιβλιογραφικά δεδομένα. Από την άλλη πλευρά, παρατηρήθηκε στατιστικώς σημαντική διαφορά υπέρ του 3ου σχεδιαστικού κύκλου ως προς τις αναθεωρήσεις σελίδας. Κατά συνέπεια, με όρους συμμετοχής, στον 3ο κύκλο οι φοιτητές επεξεργάστηκαν κατά μέσο όρο πολύ περισσότερο τις σελίδες του wiki. Από την άποψη αυτή, ο 3ος κύκλος κρίνεται ιδιαίτερα επιτυχημένος καθώς καταγράφηκε συστηματική συμμετοχή τωνφοιτητών στο wiki. ** (β) ποια είναι η επίδραση της 3ης εκδοχής της δραστηριότητας στη συνεργασία των φοιτητών στο wiki **** σε σχέση με την προγενέστερη εκδοχή; ** Ως προς το δεύτερο ερευνητικό ερώτημα, η ανάλυση δεδομένων δεν έδειξε στατιστικώς σημαντικές διαφορές μεταξύ των δύο σχεδιαστικών κύκλων.

Συμπερασματικά, τα αποτελέσματα της μελέτης δείχνουν ότι σε γενικές γραμμές η συμμετοχή των φοιτητών στη δραστηριότητα του wiki ήταν επιτυχημένη, κυρίως ως προς τον βαθμό που κάθε σελίδα αποτέλεσε αντικείμενο επεξεργασίας από τους φοιτητές. Επομένως, τα περιεχόμενα του 3ου σχεδιαστικού κύκλου κρίνονται πολύ επιτυχημένα από την άποψη αυτή. Αντίθετα, η επίδραση των περιεχομένων δεν ήταν το ίδιο θετική ως προς τις αναγνώσεις σελίδων και τις αναθεωρήσεις ανά φοιτητή. Από την άλλη πλευρά, τα περιεχόμενα του 3ου κύκλου δεν είχαν ως αποτέλεσμα τη βελτίωση της online συνεργασίας με ποσοτικούς όρους.


 * Αναφορές - Βιβλιογραφία **


 * Cormode, G., & Krishnamurthy, B. (2008). Key differences between web 1.0 and web 2.0
 * Grosseck, G. (2009). To use or not to use web 2.0 in higher education? Procedia – Social and Behavioral Sciences, 1(1), 478-482
 * Web 2.0 and education: not just another case of hype, hope and disappointment?, Anastasia Gouseti, Learning, Media and Technology, Vol. 35, No. 3. (1 September 2010), pp. 351-356
 * What Is Web 2.0 Design Patterns and Business Models for the Next Generation of Software by Tim O'Reilly
 * Web 2.0 Tools for Teachers Written by Nik Peachey | Learning Technology Consultant, Writer, Trainer
 * The important role web 2.0 WILL play in education
 * Brown, J., & Adler, R. (2008). Minds on Fire: Open Education, the Long Tail, and Learning 2.0. EDUCAUSE Review, 43(1), 16-32.
 * Madden, M., & Fox, S. (2006). Riding the waves of “Web 2.0”. Pew Internet & American Life Project.
 * Καρασαββίδης, Η., & Θεοδοσίου, Σ. (2010). Η εφαρμογή τεχνολογιών Web 2.0 στην τριτοβάθμια εκπαίδευση: η περίπτωση σχεδιασμού μιας δραστηριότητας wiki. Πανεπιστήμιο Θεσσαλίας. Πρακτικά Εργασιών 7ου Πανελλήνιου Συνεδρίου με Διεθνή Συμμετοχή «Οι ΤΠΕ στην Εκπαίδευση», τόμος ΙΙ, 329-336.
 * Welcome to Pedagogy 2.0, “Teachers need to teach them, through life.” []